Ontvangs was swak. Die eienaar is baie ongeskik. Daar is op elke muur 'n 1000 plakate soos 'n koshuiskamer met reëls. Kan sê dis die swakste plek wat ek in jare in gebly het. Glad nie kindervriendelik nie. As jy met jou gesin gaan, bly weg. Die eienaar sê vir jou met aankoms as jou kind 'n glipsie het in die aand sal jy betaal vir 'n nuwe matras en jy moet sorg dat jou kinders nie raas nie. Verder is al die koppies getjip en dis 'n plek met 6 beddens en net 3 koppies. Swak.
Die spreeklui sê 'n saak het altyd twee kante. Jy het nagelaat om te noem dat julle nie op die afgespreekte tyd vir aankoms gehou het nie en daarop aangedring het dat ons jou in ontvangs moet neem.
Ons navraag aan jou met betrekking tot jou klein kinders was slegs gewees om jou van 'n addisionele bedseiltjie vir die matras se beskermering te voorsien, sou een van jou kinders dalk 'n glipsie hê gedurende die nag. Dit is ons standaard praktyk.
Ons verblyf is dalk nie kindervriendelik genoeg sou jy iets anders as 'n TV met DVD en USB fasiliteite verwag het nie. Die private vierkant tot gaste se beskiking beskik ook nie oor speeltoerusting vir kinders nie, maar dit is baie veilig vir 'n kind om homself te vermaak as pa en ma nie kan uithelp nie.
Met betrekking tot die '1000 plakkate' wat aan jou die voorkoms van 'n koshuiskamer gee kan ek met jou meedeel dat die Stad Kaapstad al vir 'n jaar lank onder streng waterbeperkings gebuk gaan. Die '1000 plakkaat' versiering is daar geplaas om kliënte van die omstandighede in die Stad bewus te maak. Nietemin, ons vra weereens om verskoning vir enige ongerief wat jy en jou gesin moes verduur het.
Ek is baie gasvry ontmoet. Daar is 'n dubbelbed in my kamer gewees. Baie netjies, ek sal wel aanbeveel dat u 'n blik insekdoders vat. Om een of ander rede was daar baie muskiete. Dit is nie die eienaar se toedoen nie. Die hele area het muskiete gehad. Regtig waarde vir geld vir die omgewing asook veiligheid vir jou voertuig. Stil en rustig. Ek sal nie weer by 'n ander plek inboek nie. Nachelle sien ons binnekort weer.
Ons is gasvry ontvang. Yvette het vir ons al die nodige gewys wat vir ons verblyf nodig was en veral hoe ons as gaste 'n bydra kan lewer ten opsigte van die uiters streng waterbeperkings wat tans in die Kaap van toepassing is. Die eenheid was baie skoon en is toegerus met alles wat nodig is vir 'n selfsorgeenheid. Dit is ook naby die N1 City Hospitaal wat dit só gerieflik maak. Ons het ons verblyf geniet.
Ek sal ten volle vir julle wat graag wil gaan ontspan of iets van 'n ander uitkoms vir Nachelle te kies, ons was baie rustig, stil area, geen steuring, regtig 'n plek om aan te beveel. Die plek is goed toegerus met alles wat jy nodig het. Moet vir julle baie dankie sê vir so 'n goeie ontvangs en vriendelike eienaars.